એક જૂસી સત્ય એવું છે કે સની લીઓની તરીકે ઓળખાતી ભૂતપૂવર્‍ પૉર્નસ્ટાર અને અત્યારની ફિલ્મસ્ટારની ફિલ્મ હોય એટલે મોટા ભાગની પબ્લિકને ફિલ્મમાં ઓછો ને તેના શરીરના વળાંકોમાં વધારે રસ હોય. એવી ફિલ્મ બનાવનારા પણ આ સત્યથી પૂરેપૂરા વાકેફ છે. એટલે જ તેઓ લોકોને થિયેટર સુધી ખેંચી લાવવા માટે સનીની કાયાનો લોહચુંબકની જેમ ઉપયોગ કરે છે, પરંતુ સતત બે-અઢી કલાક સુધી તેની કાયા પર કૅમેરા ફરતો રહે એવી ફિલ્મો ખુફિયા સક્યુર્‍લેશનમાં ચાલે, મોટા પડદા પર નહીં. એટલે સની લીઓનીની આસપાસ થોડાંઘણાં કપડાં અને નાછૂટકે જરાતરા સ્ટોરી પણ ભભરાવવી પડે છે. ‘એક પહેલી લીલા’ નામની આ અઠવાડિયે રિલીઝ થયેલી ડિરેક્ટર બૉબી ખાનની ફિલ્મમાં પણ સ્ટોરી ભભરાવી છે, એ પણ બબ્બે જનમની. ફિલ્મ પણ બે ભવ વીતી ગયા હોય એટલી જ લાંબી અને ત્રાસદાયક લાગે છે.